**REaktiv raspisao javni poziv za učešće na edukacijama**

U sklopu projekta „***Zenica želi da zna!“*** Omladinsko udruženje REaktiv raspisuje javni poziv za učešće na obukama za sve zainteresirane građane/ke. Edukacije će biti iz oblasti praćenja rada lokalnih vlasti, s posebnim osvrtom na realizaciju Strategije razvoja Grada Zenica te kreiranja online kampanja.

Strategija razvoja Grada Zenica donesena je 2012. godine na period od 10 godina. Dvije trećine perioda trajanja Strategije su iza nas i važno je analizirati kolike su dobrobiti Strategije, ali i na koji način građani doživljavaju strateške dokumente.

Ukoliko vas zanimaju mehanizmi praćenja rada lokalnih vlasti te kako saznati informacije koje vas zanimaju, **osigurajte svoje učešće prijavom na sljedeći link:** [shorturl.at/yOUZ8](file:///C:\Users\123\Downloads\shorturl.at\yOUZ8). Da biste mogli prisustvovati edukaciji neophodno je da ste punoljetna osoba i da ste nastanjeni u Zenici.

Međutim, ukoliko ipak više volite online svijet i klik vam je bliži od zahtjeva i protokola, onda se prijavite **za obuku kreiranja online kampanja, prijavom na sljedeći** link: [shorturl.at/wBCH9](file:///C:\Users\123\Downloads\shorturl.at\wBCH9). Kako biste mogli prisustvovati ovoj edukaciji potrebno je da imate navršenih 15 godina i da niste stariji od 25 godina te da ste nastanjeni u Zenici.

Obje edukacije će se održati u Centru za mlade Zenica, Jalijski put 5, **u periodu 25-26.01.2019. godine.** Organizator će osigurati sve materijale i osvježenje za odabrane učesnike. Prijave za edukacije otvorene su do **19.01.2020. g., do 23:59 sati.** Za više informacija upite šaljite isključivo putem emaila [info.reaktiv@gmail.com](mailto:info.reaktiv@gmail.com) ili [facebook stranice](https://www.facebook.com/UGREaktiv/).

Omladinsko udruženje REaktiv u okviru Projekta integriranog lokalnog razvoja (ILDP), koji predstavlja zajednički projekat Vlade Švicarske i Razvojnog programa Ujedinjenih naroda (UNDP) u Bosni i Hercegovini realizuje projekat pod nazivom **„Zenica želi da zna!“.**